Činčiberiniai
Činčiberiniai arba loganijiniai (Loganiaceae) – magnolijūnų (Magnoliophyta) augalų šeima. Medžiai, krūmai, lianos, retai – žolės. Lapai priešiniai, kartais pražanginiai arba menturiniai, paprasti. Žiedai dažniausiai dvilyčiai, į šluoteles sutelktuose ciminiuose žiedynuose. Vaisius – dėžutė, uoga arba kaulavaisis. Auga daugiausia atogrąžose. Dauguma rūšių nuodingos (žymiausia – nuodingasis činčiberas).